*Amikor tehát látta a sokaság, hogy sem Jézus, sem a tanítványai nincsenek ott, beszálltak a hajókba, elmentek Kapernaumba, és keresték Jézust.* (Jn 6,24)

Az összegyűlt tömeg nem elégedett meg a helyzettel, tovább keresték Jézust. A környéken folytatott keresés eredménytelen volt, új helyszínt választottak. Valaki emlékezhetett arra, hogy a tanítványok egymás közt beszéltek az átkelésről. Tehát menjünk tovább, már vannak hajók is, keressük Őt a túlsó parton.

Aki kitartóan keresi Jézust, biztos megtalálja. Előfordul, hogy a keresés nem azonnal hoz eredményt. A kereső számára Jézus elkészíti a találkozás lehetőségét. Tarts ki és találkozol Vele! *Vadon Gyula*